CELEX: 32021D2123
Language: et
Date: 2021-11-11 00:00:00
Title: Nõukogu otsus (EL) 2021/2123, 11. november 2021, Euroopa Liidu ja Mauritaania Islamivabariigi vahelise säästva kalapüügi partnerluslepingu ja selle rakendamise protokolli Euroopa Liidu nimel allkirjastamise ja ajutise kohaldamise kohta

8.12.2021   
               
               
                  ET
               
               
                  Euroopa Liidu Teataja
               
               
                  L 439/1
               
            
         NÕUKOGU OTSUS (EL) 2021/2123,
         11. november 2021,
         Euroopa Liidu ja Mauritaania Islamivabariigi vahelise säästva kalapüügi partnerluslepingu ja selle rakendamise protokolli Euroopa Liidu nimel allkirjastamise ja ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Ühenduse ja Mauritaania Islamivabariigi (edaspidi „Mauritaania“) vahelist kalandusalast partnerluslepingut, mis kiideti heaks nõukogu määrusega (EÜ) nr 1801/2006, (1) on ajutiselt kohaldatud alates 8. augustist 2008. Lepingu protokolli, millega määratakse kindlaks nimetatud lepingus sätestatud kalapüügivõimalused ja rahaline toetus ning mida on alates samast kuupäevas ajutiselt kohaldatud, on mitu korda asendatud.
                  
               
                     (2)
                  
                  
                     Praegu jõus olev protokoll kaotab kehtivuse 15. novembril 2021.
                  
               
                     (3)
                  
                  
                     Nõukogu võttis 8. juulil 2019 vastu otsuse, millega volitatakse komisjoni alustama Mauritaaniaga läbirääkimisi säästva kalapüügi uue partnerluslepingu ja uue rakendusprotokolli üle.
                  
               
                     (4)
                  
                  
                     2019. aasta septembrist kuni 2021. aasta juulini toimus Mauritaaniaga kaheksa läbirääkimistevooru. Läbirääkimised viidi lõpule ja Euroopa Liidu ja Mauritaania Islamivabariigi vaheline säästva kalapüügi partnerlusleping (edaspidi „partnerlusleping“) koos selle rakendamise prokolliga (edaspidi „protokoll“) parafeeriti 28. juulil 2021.
                  
               
                     (5)
                  
                  
                     Partnerluslepingu ja protokolli eesmärk on anda liidu laevadele võimalus Mauritaania vetes kala püüda ning võimaldada liidul ja Mauritaanial teha tihedat koostööd, et veelgi edendada säästva kalanduspoliitika arengut ning kalavarude vastutustundlikku kasutamist Mauritaania püügipiirkonnas ja Atlandi ookeanis vastavalt liidu õigusega tunnustatud eesmärgile kaitsta mere bioloogilisi ressursse. Samuti aitab selline koostöö aitab luua inimväärseid töötingimusi kalandussektoris.
                  
               
                     (6)
                  
                  
                     Partnerlusleping ja protokoll on vaja allkirjastada.
                  
               
                     (7)
                  
                  
                     Partnerlusleping ja protokoll peaksid jõustuma võimalikult kiiresti, pidades silmas liidu Mauritaania püügipiirkonnas toimuva püügitegevuse majanduslikku tähtsust ja vajadust vältida või vähendada nii palju kui võimalik selle tegevuse katkestamist.
                  
               
                     (8)
                  
                  
                     Partnerluslepingut ja protokolli on vaja ajutiselt kohaldada kuni nende sõlmimiseks vajalike menetluste lõpuleviimiseni.
                  
               
                     (9)
                  
                  
                     Euroopa Parlamendi ja nõukogu määruse (EL) 2018/1725 (2) artikliga 42 kooskõlas konsulteeriti Euroopa Andmekaitseinspektoriga, kes esitas oma arvamuse 14. oktoobril 2021,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel kiidetakse heaks Euroopa Liidu ja Mauritaania Islamivabariigi vahelise säästva kalapüügi partnerluslepingu ja selle rakendamise protokolli allkirjastamine, eeldusel et nimetatud aktid sõlmitakse (3).
         
         
            Artikkel 2
            Nõukogu eesistujal on õigus määrata isik(ud), kes on volitatud partnerluslepingule ja rakendusprotokollile liidu nimel alla kirjutama.
         
         
            Artikkel 3
            Partnerluslepingut ja protokolli kohaldatakse ajutiselt vastavalt nende artiklitele 20 ja 19 alates lepingu ja protokolli allkirjastamise kuupäevast (4) kuni nende sõlmimiseks vajalike menetluste lõpuleviimiseni.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 11. november 2021
            
               
                  Nõukogu nimel
               
               
                  eesistuja
               
               Z. POČIVALŠEK
            
         
         
            (1)  Nõukogu 30. novembri 2006. aasta määrus (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta (ELT L 343, 8.12.2006, lk 1).
         
            (2)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).
         
            (3)  Vt käesoleva Euroopa Liidu Teataja lk 3.
         
            (4)  Nõukogu peasekretariaat avaldab partnerluslepingu ja protokolli ajutise kohaldamise kuupäeva Euroopa Liidu Teatajas.